
JUDEȚUL IAȘI
CONSILIUL LOCAL AL COMUNEI  GOLĂIEȘTI


[bookmark: _Hlk137544785]HOTĂRÂREA NR. 84
[bookmark: _Hlk137556940]privind aprobarea realizării obiectivului de investiții – Proiect Înființare parc de joacă și recreere în satul Sculeni, comuna Victoria, Județul Iași
şi a cofinanțării Proiectului prin Programul Judetean de Dezvoltare Economico-Socială laşi
pentru perioada 2025-2030;

Consiliul local al comunei Golăiești, Județul Iași, întrunit in ședința ordinară din data de 30.09.2025;
	Având în vedere:
· Referatul de aprobare prezentat de către primarul COMUNEI GOLĂIEȘTI, în calitatea sa de inițiator, privind aprobarea realizării obiectivului de investiții Înființare parc de joacă și recreere în satul Sculeni, comuna  Victoria, Județul Iași și a cofinanțării proiectului prin Programul Județean de Dezvoltare Economico-Socială Iași pentru perioada 2025-2030, prin care se susține necesitatea de a asigura resursele financiare pentru realizarea investițiilor publice de interes local, a căror documentație tehnico-economică/notă de fundamentare a fost aprobată prin prezenta hotărâre privind  Înființare parc de joacă și recreere în satul Sculeni, comuna  Victoria, Județul Iași precum și oportunitatea proiectului Înființare parc de joacă și recreere în satul Sculeni, comuna  Victoria, Județul Iași constituind un aport pentru dezvoltarea colectivității;
· Raportul de specialitate al compartimentului de resort din cadrul aparatului de specialitate al primarului, prin care se motivează, în drept și în fapt,  necesitatea și oportunitatea proiectului, constituind un aport pentru dezvoltarea colectivității;
· Raportul comisiei de specialitate a Consiliului Local GOLĂIEȘTI.
· Hotărârea Consiliului Județean Iași nr. 383/26.08.2025 privind aprobarea Programului Județean de Dezvoltare Economico-Socială Iași pentru perioada 2025-2030 precum și a Ghidului Solicitantului;
· Prevederile art. 16(1) și art. 35(1) din Legea nr. 273/2006 privind finanțele publice locale, cu modificările și completarile ulterioare;
· Prevederile art.8 și art.89(8) din O.U.G nr. 57/2019 privind Codul Administrativ:
· Prevederile art. 173 alin. (1) lit.b) și lit.e), alin.(3) lit. d), alin.(7) lit.c) din O.U.G nr. 57/2019 privind Codul Administrativ;

In temeiul dispoziţiilor art. 196(1) lit. a) din O.U.G nr. 57/2019 privind Codul administrativ,
HOTARĂȘTE:


Art. 1. Se aprobă necesitatea și oportunitatea investiției cu denumirea: Înființare parc de joacă și recreere în satul Sculeni, comuna  Victoria, Județul Iași.
Art. 2. – Se aprobă indicatorii tehnico-economici ai investiției, așa cum sunt prezentați în Anexa 1 și Anexa 2 la prezenta hotărâre.
Art. 3. Se aprobă realizarea şi cofinanțarea Proiectului în cadrul Programului Județean de Dezvoltare Economico-Socială Iași pentru perioada 2025-2030.
Art. 4. - Cheltuielile aferente Proiectului se prevăd în bugetul local pentru perioada de realizare a investiției.
Art. 5. - Autoritățile administrației publice locale se obligă să asigure veniturile necesare acoperirii cheltuielilor de mentenanță a investiției pe o perioadă de minimum 5 ani de la data efectuării ultimei plăti în cadrul Proiectului.
Art. 6. – Se aprobă Acordul de parteneriat al proiectului Înființare parc de joacă și recreere în satul Sculeni, comuna  Victoria, Județul Iași, așa cum este prezentat în Anexa 3, și se stabilește ca lider de parteneriat COMUNA VICTORIA, reprezentată de Primar, CREȚU DANIEL.
Art. 7. – Anexele 1, 2 și 3 fac parte integrantă din prezenta hotărâre.
Art. 8. - Reprezentantul legal al comunei este, potrivit legii, primarul acesteia, în dubla sa calitate şi de ordonator principal de credite.
Art. 9. - Aducerea la îndeplinire a prezentei hotărâri se asigură de către primarul comunei Golăiești.
Art. 10. - Prezenta hotărâre se comunică, prin intermediul secretarului Comunei GOLĂIEȘTI, în termenul prevăzut de lege, primarului şi prefectului județului şi se aduce la cunoștință publică prin afișarea la sediul primăriei.

Dată astăzi, 30.09.2025

 Președinte de ședință,                                            Contrasemnează pentru legalitate,                                 BÂZDÂGĂ VASILE                                                       Secretar general, delegat,
                                                                                   Jr. MICU ELENA ALEXANDRA                                                                          



Anexa 1 la HCL 84/30.09.2025

Indicatori tehnici

Caracteristicile parcului de joacă și recreere pentru copii și tineret sunt următoarele:
-funcțiunea: parc de joacă și recreere pentru copii;
- suprafața totală: 1000 mp;
-dimensiuni: 20 x 50 m;
-lungime împrejmuirii: aferentă suprafeței totale de 1000 mp;
- dotarea cu echipamente specifice desfășurării activității;
-dotarea cu mobilier urban (bănci, coșuri de gunoi);
- covor cauciuc și alei;
-gard împrejmuire;
-prevăzut cu iluminat exterior tip led.



Dată astăzi, 30.09.2025

 Președinte de ședință,                                            Contrasemnează pentru legalitate,                                 BÂZDÂGĂ VASILE                                                       Secretar general, delegat,
                                                                                   Jr. MICU ELENA ALEXANDRA                                                                          
Anexa 2 la HCL 84/30.09.2025


Indicatori economici

	Nr. Crt.
	Denumire cheltuială
	Total proiect

	1
	Infiintare si dotare parc de joaca
	569.852,25

	2
	Informare și publicitate
	3.630

	3
	Total fără TVA
	474.346,50

	4
	TVA
	99.135,75

	5
	Total cu TVA
	573.482,25         

	6
	Eligibil, din care
	         200,000.00 

	7
	Nerambursabil
	138.000,00 

	8
	Cofinanțare 31%
	62.000,00 

	9
	Cofinanțare Com. Victoria 30%
	            60,000.00 

	10
	Cofinanțare Com. Golăiești 1%
	            2,000.00 

	11
	Neeligibil
	373.482,25



	CHELTUIELI
	TOTAL
	Procent contribuție parteneriat %

	Valoare cheltuieli neeligibile + cofinanțare
	435.482,25         
	75,94

	Cheltuieli Comuna VICTORIA
	433.482,25         
	75,59

	Cheltuieli Comuna GOLĂIEȘTI
	2,000.00 
	0,35




Dată astăzi, 30.09.2025

 Președinte de ședință,                                            Contrasemnează pentru legalitate,                                 BÂZDÂGĂ VASILE                                                       Secretar general, delegat,
                                                                                   Jr. MICU ELENA ALEXANDRA                                                                          
Anexa 3 la HCL 84/30.09.2025

ACORD DE PARTENERIAT 

Art. 1.	PĂRŢILE
1. COMUNA VICTORIA, cu sediul în SAT VICTORIA, COMUNA VICTORIA, JUDEȚUL IAȘI, codul fiscal 4540305 având calitatea de lider de proiect (partener 1)
2. COMUNA GOLĂEȘTI, cu sediul în SAT GOLĂEȘTI, COMUNA GOLĂEȘTI, JUDEȚUL IAȘI, codul fiscal 4540577  – având calitatea de partener 2

au convenit următoarele:

Art. 2.	OBIECTUL
(1) Obiectul acestui parteneriat este de a stabili drepturile şi obligaţiile părţilor, contribuţia fiecărei părţi la cofinanţarea cheltuielilor totale, precum şi responsabilităţile ce le revin în implementarea activităţilor aferente proiectului: Înființare parc de joacă și recreere în satul Sculeni, comuna  Victoria, Județul Iași, finanţat prin Programul Judeţean de Dezvoltare Economico-Socială Iași.
(2) Cererea de finanţare şi anexele sale sunt parte integrantă a acestui acord.

Art. 3.	ROLURI ŞI RESPONSABILITĂŢI ÎN IMPLEMENTAREA PROIECTULUI
(1) Rolurile şi responsabilităţile partenerilor sunt descrise şi corespund prevederilor din cererea de finanţare  – care este documentul principal în stabilirea acestor aspecte ale parteneriatului, precum şi din anexele sale, după cum urmează:
	Organizaţia	
	Roluri şi responsabilităţi

	A1 LIDER DE PROIECT 
COMUNA VICTORIA
	A.1. Elaborarea cererii de finanțare
A.1.1. Elaborarea cererii de finanțare și a anexelor acestora – colectarea datelor, corelarea lor, studierea pietii și elaborarea cererii de finanțare
A.2. MANAGEMENTUL PROIECTULUI
A.2.1. Implementarea activităților și urmărirea încadrării proiectului în buget și grafic de implementare – urmărirea graficului de implementare, elaborarea raportărilor către finanțator
A.2.2. Elaborarea cererilor de plată/rambursare – colectarea documentelor și elaborarea cererilor de plată/rambursare
A.3. Achiziții în cadrul proiectului
A.3.1. Realizarea achizițiilor din cadrul proiectului – semnarea contractelor de servicii și lucrări.
A4. Obținerea certificatului de urbanism, realizarea documentațiilor tehnice aferente proiectului și obținerea autorizației de construire
A4.1 Obținerea certificatului de urbanism
A4.2 Realizarea documentațiilor tehnice faza SF, DTAC, obținere avize și PTh
A4.3 Obținerea autorizației de construire
A.5. Execuția lucrărilor de înființare și dotarea parcului de joacă
A.5.1. Execuția lucrărilor de construire a parcului de joacă
A.5.2. Dotarea parcului de joacă
A.5.3. Recepția la terminarea lucrărilor și punerea în funcție
A.6. Informare și publicitate
A.6.1. Realizarea măsurilor de informare și publicitate – elaborarea materialelor de informare și publicitate și diseminarea lor împreună cu partenerul.


	A2 Partener 2
COMUNA GOLĂEȘTI
	A.1. Elaborarea cererii de finanțare 
A.1.1. Elaborarea cererii de finanțare și a anexelor acestora  – transmiterea de date necesare elaborării cererii de finanțare
A.6. Informare și publicitate
A.6.1. Realizarea măsurilor de informare și publicitate.- publicarea materialelor de informare și publicitate




 (2) Contribuţia la cofinanţarea cheltuielilor totale ale proiectului:
Partenerii vor asigura contribuţia la cofinanţarea cheltuielilor totale ale proiectului aşa cum este precizat în cererea de finanţare, anexele sale şi în prezentul acord, astfel:

	Organizaţia	
	Contribuţia (unde este cazul)

	A1 LIDER DE PROIECT
COMUNA VICTORIA
	433.482,25  (în lei) 
75,59  (%) 

	A2 Partener 2
COMUNA GOLĂEȘTI
	2.000,00 (în lei) 
0,35 (%)



(3) Plăţi:
· Toate plăţile pentru proiect vor fi făcute de către Liderul de proiect (Partener 1) din contul deschis distinct al proiectului.
· Plăţile către parteneri pentru activităţile lor vor fi făcute pe bază de facturi emise către Liderul de proiect (Partener 1). 

Art. 4.	PERIOADA DE VALABILITATE A ACORDULUI
Perioada de valabilitate a acordului este cuprinsă între 01/10/2025 şi 01/11/2030. 
Notă: Acordul de parteneriat poate să înceteze cel mai devreme la trei ani de la data finalizării proiectului.

Art. 5.	DREPTURILE ŞI OBLIGAŢIILE LIDERULUI DE PROIECT (PARTENERULUI 1)
5.1.Drepturile liderului de proiect
(1) Liderul de proiect are dreptul să solicite celorlalţi parteneri furnizarea oricăror informaţii şi documente legate de proiect, în scopul elaborării rapoartelor de progres, a documentelor de solicitare a rambursării, sau a verificării respectării normelor în vigoare privind atribuirea contractelor de achiziţie publică.
(2) Liderul de proiect are dreptul de a suspenda plăţile către un partener în situaţia în care acesta nu-şi îndeplineşte partea sa din execuţia proiectului aşa cum a fost asumată prin cererea de finanţare. 
5.2.Obligaţiile liderului de proiect
(1) Liderul de proiect (Partener 1) va semna cererea de finanţare şi contractul de finanţare.
(2) Liderul de proiect (Partener 1) va consulta partenerii cu regularitate, îi va informa despre progresul în implementarea proiectului şi le va furniza copii ale rapoartelor de progres şi financiare.
(3) Propunerile pentru modificări importante ale proiectului (ex. activităţi, parteneri etc.), trebuie să fie convenite cu partenerii înaintea solicitării aprobării de către Autoritatea de Finanțatoare.
(4) Liderul de proiect  va raspunde  de desfăşurarea corectă a procedurilor de atribuire a contractelor de achiziţie publică, de către ceilalţi parteneri, conform normelor legale în vigoare.
(5) Liderul de proiect va înainta documentele de solicitare a cererii de plată/ rambursării, împreună cu documentele justificative, rapoartele intermediare/final etc., conform procedurilor de implementare stabilite prin contractul de finanţare. 
(6) Liderul de proiect va asigura transferul de fonduri obţinute de la Autoritatea Finanțatoare pentru cheltuielile angajate de către ceilalţi parteneri.
(7) În cazul în care unul dintre parteneri, nu duce la îndeplinire una sau mai multe din obligaţiile care le revin conform celor asumate prin cererea de finanţare şi procedurilor de implementare stabilite de către Autoritatea Finanțatoare (ex. implementarea unor activităţi, asigurarea contribuției la cofinanțarea proiectului, respectarea normelor în vigoare privind procedura de atribuire a contractelor de achiziţie publică), liderul de proiect va prelua în totalitate responsabilitatea de a îndeplini aceste obligaţii.
(8) În cazul unui prejudiciu, liderul de proiect răspunde solidar cu partenerul din vina căruia a fost cauzat prejudiciul. 

Art. 6.	DREPTURILE ŞI OBLIGAŢIILE PARTENERILOR 
6.1. Drepturile partenerilor 
(1) Cheltuielile angajate de parteneri, sunt eligibile în acelaşi fel ca şi cheltuielile angajate de către liderul de proiect corespunzător rolurilor avute în proiect.
(2) Partenerii au dreptul, prin transfer realizat de către liderul de proiect, la fondurile obţinute de la Autoritatea Finanțatoare pentru cheltuielile angajate de către aceştia, care au fost certificate ca eligibile.
(3) Partenerii au dreptul să fie consultaţi cu regularitate de către liderul de proiect, să fie informaţi despre progresul în implementarea proiectului şi să li se furnizeze, de către liderul de proiect copii ale rapoartelor de progres şi financiare.
(4) Partenerii au dreptul să fie consultaţi, de către liderul de proiect, în privinţa propunerilor pentru modificări importante ale proiectului (ex. activităţi, parteneri etc.), înaintea solicitării aprobării de către Autoritatea Finanțatoare.
6.2. Obligaţiile partenerilor 
(1) Partenerii sunt obligaţi să pună la dispoziţia liderului de proiect documentaţiile de atribuire elaborate în cadrul procedurii de atribuire a contractelor de achiziţie publică, spre verificare.
(2) Partenerii sunt obligaţi să transmită copii conforme cu originalul după documentaţiile complete de atribuire elaborate în cadrul procedurii de atribuire a contractelor de achiziţie publică, în scopul elaborării documentelor de solicitare a cereri de plata/ rambursării. 
(3) Partenerii sunt obligaţi să furnizeze orice informaţii de natură tehnică sau financiară legate de proiect, solicitate de către Autoritatea Finanțatoare sau orice alt organism abilitat să verifice sau să realizeze auditul asupra modului de implementare a proiectelor.  
(4) Partenerii sunt obligaţi să furnizeze liderului de proiect orice informaţii sau documente privind implementarea proiectului, în scopul elaborării rapoartelor intermediare/final.
În cazul unui prejudiciu, partenerul din vina căruia a fost cauzat prejudiciul răspunde solidar cu liderul de proiect.  

Art. 7.	PROPRIETATEA
(1) Liderul de proiect si partenerii au obligaţia să menţină proprietatea facilităţilor construite/ modernizate/ extinse, a bunurilor achiziţionate şi natura activităţii pentru care s-a acordat finanţare şi să nu gajeze sau ipotecheze facilităţile construite/ modernizate/ extinse şi bunurile achiziţionate din finanţarea nerambursabilă, pe o perioadă de cel puţin 3 ani după finalizarea perioadei de implementare a proiectului / cel puţin 5 ani după finalizarea perioadei de implementare a proiectului (în cazul proiectelor care implică investiţii legate de terenuri şi / sau clădiri (inclusiv renovarea / reabilitarea acestora) şi să asigure exploatarea şi întreţinerea în această perioadă. Înainte de sfârşitul proiectului, părţile/partenerii vor conveni asupra modului de acordare a dreptului de utilizare a  echipamentelor, bunurilor, clădirilor etc. achiziţionate prin proiect. Copii ale titlurilor de transfer vor fi ataşate raportului final.
(2) Părţile au obligaţia de a asigura funcţionarea tuturor bunurilor, echipamentelor, clădirilor etc. achiziţionate din finanţarea nerambursabilă, la locul de desfăşurare a proiectului şi exclusiv în scopul pentru care au fost achiziţionate.
Art. 8.	DISPOZIŢII FINALE
(1) Orice modificare a prezentului acord va fi valabilă numai atunci când este convenită de toate părţile. 
(2) Toate posibilele dispute rezultate din prezentul acord sau în legătură cu el, pe care părţile nu le pot soluţiona pe cale amiabilă, vor fi soluţionate de instanţele competente.
(3) Părţile sunt de acord că prezentul acord este guvernat de legea română.
Întocmit în 3 (trei), în limba română, câte unul pentru fiecare parte şi un original pentru formularul de aplicaţie.

	A1 Lider de proiect COMUNA VICTORIA
	Numele, prenumele şi funcţia reprezentantului legal al organizaţiei
CREȚU DANIEL, PRIMAR
	Semnătura
	Data şi locul semnării
VICTORIA, 30.09.2025

	A2 Partener 2
COMUNA GOLĂIEȘTI
	Numele, prenumele şi funcţia reprezentantului legal al organizaţiei
MANOLIU COSTEL, PRIMAR
	Semnătura
	Data şi locul semnării
GOLĂIEȘTI, 30.09.2025




Dată astăzi, 30.09.2025

 Președinte de ședință,                                            Contrasemnează pentru legalitate,                                 BÂZDÂGĂ VASILE                                                       Secretar general, delegat,
                                                                                   Jr. MICU ELENA ALEXANDRA                                                                          

